Ҳазлацәажәаша ҳамоуп: Коӷониа ашахматтә турнир "Аԥсны.Тамшь-Village 2022" иазкны
16:56 23.01.2022 (ирҿыцуп: 17:08 23.01.2022)
Жәларбжьаратәи аспорттә еицлабрақәа рымҩаԥгара ҳтәыла ахьӡ ишаныԥшуа, урҭ рҳәаақәа ирҭагӡаны аиҭанеиааирақәа хәарҭас ирыцу атәы арадио Sputnik аефир аҟны еиҭеиҳәеит аспорттә дырраҭара амҩаԥгаҩ Лаша Коӷониа.
Жәларбжьаратәи раԥхьатәи ашахматтә турнир "Аԥсны. Тамшь-Village 2022" ажьырныҳәа 22-23 рзы Тамшь ақыҭан имҩаԥысуеит. Уи рхы аладырхәуеит 90-ҩык Аԥсни Урыстәылеи рҟынтә ашахматасыҩцәа. Аицлабра аинформациатә дгылара анаҭоит аинформациатә маҵзура Sputnik Аԥсны.
"Ҳтәылаҟны имҩаԥысуа аспортсменцәа реиԥыларақәа иреиӷьысшьо ыҟам, избанзар ҳахьӡ ҭызго аусмҩаԥгатәқәа аныҟоу иаҳа ҳаиӷьхоит… Аимидж анаҳҳәо, ҳара ҳаҩнуҵаҟа ҳхы ҳшазхәыцуа еиԥш ауп ишырбо иаҳҭаауагьы. Аҩнуҵаҟа ҳара ҳхы агәра ҳгозар, ихаҳҵозар, егьырҭгьы ихарҵоит ҳәа сгәы иаанагоит", - иҳәеит Коӷониа.
Аицәажәара иаҳа инарҭбааны ишәаҳар шәылшоит аудиофаил аҟны.